


בבית משפט השלום 								ת.א. 23/
בכפר סבא

תאריך חתימת המסמך: 8.12.23 

התובעת:               שיר מגירה, ת"ז 316132703
                               קרן היסוד 23/1, אשדוד
טל': 054-3316532
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.co.il

      – נ ג ד –

הנתבעת:                 הראל חברה לביטוח בע"מ
			מרחוב אבא הלל 3, רמת גן
			טל': 03-7546717;פקס:03-7348248
	
			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	763 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 
1. התובעת, ילידת 16.1.1997, הייתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מ"ר 741-31-802 (להלן:"הרכב")

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת ביטוח חובה, מסומנת ״כנספח 1״.

(2) פירוט הסעד המבוקש באופן תמציתי: 

3. התובעת נפגעה בתאונות דרכים כהגדרתן בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעו התאונות בביטוח חובה ועל כן עותרת התובעת לפצותה בגין הנזקים שנגרמו לה בתאונות.  

4. מחמת מגבלותיה הנובעות מהתאונות, התקשתה ומתקשה התובעת בביצוע עבודתה, נאלצה לצמצם את היקפה, נזקקת להפוגות ממושכות במהלכה ולבסוף פוטרה ונגרמו לה הפסדי שכר.

5. התובעת מוגבלת מאז התאונות בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונות נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

התאונה הראשונה:
7. בתאריך 20.05.22, בשעה 19:30 או בסמוך לכך, עת נהגה ברכבה לאחר ביצוע פנייה עלתה בשגגה על המדרכה, פגעה בעמוד ונחבלה בגופה (להלן: "התאונה").

רצ"ב צילום רישיון נהיגה, ותמונות הנזק, מסומנות "כנספח 2"

8. התובעת אשר קיוותה כי הכאבים מהם סבלה יחלפו לאחר מנוחה ונטילת תרופות לשיכוך כאב התבדתה ומשאלה לא חלפו, אלא, החמירו, פנתה לקבלת טיפול רפואי במסגרת קופת החולים שם הורו לה על נטילת משככי כאבים, מנוחה והמשך מעקב רפואי.

9. התובעת אשר המשיכה לסבול מכאבים והגבלה בתנועות הצוואר והגב עם הקרנת הכאבים לגפיים התחתונות, כמו גם כאבים בבית החזה הופנתה להמשך מעקב רפואי, ביצוע בדיקות הדמיה, המשך נטילת תרופות לשיכוך כאב ומעקב אורתופדי.

10. בדיקת הדמיה אשר בוצעה לתובעת וכוונה לעמוד השדרה המותני הדגימה בלט דיסק היקפי ובקע אחורי הגורמים ללחץ על השק התקאלי ולהיצרות התעלה בגובה 5L-4L ובקע דיסק אחורי קל בגובה 1S-5L. נוכח הממצאים, הכאבים וההגבלה בתנועות הופנתה התובעת לביצוע טיפולי פיזיותרפיה אינטנסיביים כמו גם המשך נטילת תרופות לשיכוך כאב.

11. התובעת ביצעה סדרת טיפולי פיזיותרפיה במקביל לביצוע תרגילים באופן פרטני כמצוות מטפליה, אולם, נותרה עם כאבים והגבלה בתנועות הצוואר והגב והקרנת הכאבים לגפיים התחתונות והוחלט להפנותה להמשך טיפול במסגרת רפואה משלימה.

12.  התובעת המשיכה במעקב רפואי במסגרת קופת החולים, ונוכח כאבים והגבלה בתנועות הצוואר והגב, הוחלט על הפנייתה להמשך מעקב רפואי, נטילת משככי כאבים, מנוחה וביצוע טיפולי פיזיותרפיה.

רצ"ב תעודות רפואיות, מסומנות ״כנספח 3״.

התאונה השניה:
13. בטרם החלימה מתוצאות התאונה הראשונה, ביום 22.1.23 הייתה התובעת מעורבת בתאונה עת נהגה ברכבה בכביש מס' 4 ורכב מעורב פגע ברכבה במנגנון אחורי (להלן:"התאונה/התאונה השניה").

רצ"ב דו"ח נזק ותמונות, מסומנות "כנספח 4".

14. נוכח התעצמות הכאבים, בדגש על החמרת הכאבים וההגבלות בתנועה, כמו גם חבלת ראש וחבלות בגפיים תחתונות, הופנתה להמשך מעקב רפואי, נטילת משככי כאבים ומנוחה.

15. התובעת המשיכה לסבול מכאבים עזים, ומחבלותיה בגפיים נותרו כאבים בברך ימין עם קושי בהנעה והליכה, בשים לב לאמור פנתה התובעת לקבלת טיפול רפואי ומשלא חלפו הכאבים בברך ימין, הוחלט להפנותה להמשך מעקב רפואי, ביצוע טיפולי פיזיותרפיה, וביצוע בדיקות הדמיה בחשד לנזק מינסקיאלי והמלצה לנטילת משככי כאבים.

16. בדיקת MRI אליה הופנתה הדגימה קרע אופקי ברוחב הקרן הקדמית של המיניסקוס הלטראלי הנמשך אל היקף גוף המיניסקוס הלטרלי ולהיקף הקרן האחורית. כן הודגמה ציסטה פרא מניסקיאלית.

17. התובעת שסבלה מכאבים וקושי בהליכה והנעת הגפיים התחתונות, בדגש על ברך ימין,  מעדה ונחבלה בבסיס מסרק 5 וקרסולה הושמה בסד גבס אחורי. היא הופנתה להמשך מעקב עם חשד לצורך בהתערבות ניתוחית בהמלצה למנוחה ורגל מקובעת.

18. בדיקות הדמיה שבוצעו לה הדגימה ניתוק של מסרק 5 מבסיס המסרק עם תזוזה משמעותית והוחלט על ביצוע ניתוח לקיבוע השבר.

רצ"ב תעודות רפואיות, מסומנות "כנספח 5".

19. מאז התאונות ובעטיין סובלת התובעת מכאבים והגבלה בתנועות הצוואר והגב התחתון עם הקרנת הכאבים לגפיים התחתונות, מכאבים והגבלה בתנועות ברך ימין, מכאבים והגבלה בתנועות כף רגל שמאל, מקושי בכיפוף והרמה, קושי בעמידה, הליכה וישיבה ממושכות, קושי בנשיאת משאות, קושי במעברים, קושי בעליה וירידת מדרגות, קושי בהליכה בשטחים שאינם מישוריים, מצורך בשימוש במשככי כאבים והטיפולים בה צפויים להימשך גם בעתיד. 

20. במועד התאונות עבדה התובעת בתפקיד מנהלת חנות קונדיטוריה, עבודה הכרוכה מעצם טיבה וטבעה בביצוע פעולות פיזיות, מחמת התאונות ותוצאותיהן, בתאריך 21.6.23 הוחלט על פיטוריה ונגרמו לה הפסדי שכר.

רצ"ב מכתב פיטורין, מסומן "כנספח 6".

21. מאז התאונות ומחמת תוצאותיהן, מתקשה התובעת בניהול משק ביתה, נזקקת לעזרת הזולת ותיזקק לה גם בעתיד.

22. עקב מגבלותיה הנובעות מהתאונות נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
                       
23. להלן פירוט נזקי התובעת:
1. נזק מיוחד:  
(1)  פגיעה בכושר ההשתכרות בעבר –			          120,450 ₪ 
(2)  עזרת הזולת בעבר –	           				              35,000 ₪  
(3)  הוצאות רפואיות ונסיעות לטיפולים בעבר –	          17,820 ₪ 
(4)  הסעות מיוחדות ושימוש מוגבר במוניות בעבר -            15,690 ₪

2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות ניידות מוגברות בעתיד. 
1.  פיצוי בגין נזקיה הלא ממוניים של התובעת. 

חלק 3 
(4) פירוט העובדות המקנות סמכות לבית המשפט 

24. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

25. הנתבעת חייבת לפצות את התובעת בהיותה מבטחת השימוש ברכב במועד התאונות.

אשר על כן, מתבקש כב' ביהמ"ש להזמין את הנתבעת לדין ולחייבה, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						              אריאל פרייברג, עו"ד
								          ב"כ התובעת     


image1.png




